
Komentāri par Viedās administrācijas un reģionālās attīstības ministrijas 
atzinumu par Līvānu novada teritorijas plānojumu 
Viedās administrācijas un reģionālās attīstības ministrija (turpmāk – Ministrija) 14.07.2026. vēstulē Nr. B-2-1/3258 Par Līvānu novada teritorijas plānojumu” (turpmāk – Atzinums) norāda, ka Līvānu novada teritorijas plānojums[footnoteRef:1] (turpmāk – Plānojums) ir īstenojams tikai pēc tam, kad novērstas Atzinumā minētās neatbilstības normatīvajiem aktiem un pretrunas apbūves noteikumu normās, kas var ietekmēt turpmāko lēmumu leģitimitāti, kā arī nodrošināta atkārtota noteikto ierobežojumu izvērtēšana un Plānojuma dokumentācijai pievienoti argumentēti pamatojumi noteiktajiem ierobežojumiem, tai skaitā 2 km buferzonas noteikšanai ap pilsētām un ciemiem, kurā aizliegta lieljaudas VES izvietošana. [1:  https://geolatvija.lv/geo/tapis?#document_33691; ] 

Jau 15.06.2026. vēstulē Nr.B-2-1/2783 Ministrija informēja pašvaldību, ka Teritorijas attīstības plānošanas likumā noteiktajā kārtībā Plānojuma apstrīdēšanas periodā[footnoteRef:2] ir saņemts iesniegums, kurā norādīts uz neatbilstībām augstāka juridiskā spēka normatīvajiem aktiem saistībā ar Plānojumā ietvertiem ierobežojumiem 20 kW un lielākas jaudas vēja elektrostaciju (turpmāk – VES) un vēja parku būvniecībai, tai skaitā norādīts uz neatbilstībām teritorijas attīstības plānošanas principiem.  [2:  Apstrīdēšanas termiņš 2026. gada 12. jūnijs;] 

Iepriekš netika izpausta informācija, kura persona apstrīdēja Plānojumu, un no Atzinuma top skaidrs, ka Plānojumu ir apstrīdējusi SIA “Latvijas Vēja parki”. Ministrija Atzinumā konstatē, ka apstrīdējuma iesniedzēja ir saņēmusi prioritārā projekta statusu.[footnoteRef:3] Vienlaikus Ministrija norāda, ka Ministrijas turpmākā pieeja pašvaldību teritorijas plānošanas dokumentu izvērtēšanā ir vērsta uz savlaicīgu dialogu, metodisku atbalstu un pašvaldību atbildības stiprināšanu, un viedās administrācijas un reģionālās attīstības ministram, pamatojoties uz saņemto apstrīdēšanas iesniegumu, nav pamata izdot rīkojumu par Plānojuma apturēšanu. [3:  Atbilstoši Ministru kabineta 2025.gada 6.maija noteikumiem Nr.277 “Kārtība, kādā nodrošina prioritāru publisku pakalpojumu sniegšanu komersantiem”, SIA “Latvijas vēja parki” plānotie astoņi vēja parku projekti iekļauti Latvijas Investīciju un attīstības aģentūras iniciatīvas “Zaļais koridors” sarakstā, kas sniedz iespēju Latvijas tautsaimniecībai nozīmīgiem komersantiem saņemt valsts un pašvaldību publiskos pakalpojumus prioritārā kārtībā un saīsinātos termiņos, https://liaa.business.gov.lv/atbalsta-iespejas/iniciativa-zalais-koridors?subsection=prioritaro-pakalpojumu-saraksts;] 

Atbilstoši Teritorijas attīstības plānošanas likuma 9. panta pirmās daļas 4.punktam Ministrija ir izvērtējusi Plānojuma atbilstību normatīvajiem aktiem, kas nepieciešams Plānojuma pārsūdzēšanas (likuma 26. pants) un apturēšanas (likuma 27.pants) novērtēšanai. 
Zemāk tabulā ir sniegti komentāri par Ministrijas Atzinumu, tostarp priekšlikumi Plānojuma 2.2. apakšredakcijas sagatavošanai un saistošo noteikumu[footnoteRef:4], ar kuriem apstiprināts Plānojums, grozījumiem. [4:  Līvānu novada pašvaldības domes 2026. gada 30. aprīļa saistošie noteikumi Nr. 7 “Līvānu novada teritorijas plānojums”, kas stājās spēkā 2026. gada 12. maijā (https://www.vestnesis.lv/op/2026/88.15)] 

	Atzinums
	Komentāri

	Plānojuma izstrāde uzsākta, pamatojoties uz Domes 2022. gada 24. novembra lēmumu Nr. 21-10 “Par Līvānu novada teritorijas plānojuma izstrādes uzsākšanu”[footnoteRef:5] un tā izstrādātājs ir SIA “Grupa 93”. [5:  https://tapis.gov.lv/tapis/lv/downloads/153230; ] 

	-

	Plānojumam izstrādātas divas redakcijas un, ievērojot Ministru kabineta 2014. gada 14. oktobra noteikumus Nr. 628 “Noteikumi par pašvaldību teritorijas attīstības plānošanas dokumentiem” (turpmāk – MKN 628), organizētas divas publiskās apspriešanas.[footnoteRef:6]  [6:  https://tapis.gov.lv/tapis/lv/downloads/207488; https://tapis.gov.lv/tapis/lv/downloads/227645; ] 

	-

	MKN 628 un TAPL noteiktie termiņi pašvaldības lēmumu, kas saistīti ar plānošanas dokumenta izstrādi un apstiprināšanu ievietošanu sistēmā un publicēšanu pašvaldības tīmekļa vietnē, kā arī saistošo noteikumu izsludināšanai oficiālajā izdevumā “Latvijas Vēstnesis”,[footnoteRef:7] ir ievēroti. [7:  TAPL 25. panta otrā prim daļa, MKN 628 3. punkts;] 

	-

	Paskaidrojuma rakstā[footnoteRef:8] ietverta informācija par Plānojuma atbilstību Līvānu novada ilgtspējīgas attīstības stratēģijai 2013. - 2030. gadam,[footnoteRef:9] norādot konkrētus Plānojuma risinājumus, kas izriet no stratēģijā ietvertajām vēlamajām ilgtermiņa izmaiņām.  [8:  Paskaidrojuma raksta 3. nodaļa;]  [9:  Līvānu novada ilgtspējīgas attīstības stratēģija 2013. - 2030. gadam, https://geolatvija.lv/geo/tapis?#document_945; ] 

	-

	Saskaņā ar MKN 628 30. punktu Paskaidrojuma rakstā[footnoteRef:10] sniegts pamatojums Līvānu pilsētas un Jaunsilavas, Jersikas, Rožupes, Rudzātu, Sutru, Turku un Upenieku ciemu robežu izmaiņām – pilsētas robežas paplašinātas, ņemot vērā Līvānu novada ilgtspējīgas attīstības stratēģijā noteikto Līvānu pilsētas telpiskās attīstības perspektīvas mērķi, savukārt ciemu robežas tiek samazinātas, pamatojot to ar iedzīvotāju skaita sarukšanu.  [10:  pamatojums ietverts Paskaidrojuma raksta 3.1. apakšnodaļā;] 

	-

	Lai pamatotu Plānojumā ietvertos risinājumus, tā izstrādes ietvaros izstrādāts Transporta plāns, Kultūrvēstures un ainavu plāns un valsts aizsargājamo kultūras pieminekļu individuālo aizsargjoslu (aizsardzības zonu) projekti.
	-

	No Plānojuma dokumentācijas izriet, ka, pamatojoties uz MKN 628 86.1 punktu, lai nodrošinātu Plānojuma atbilstību augstāka juridiskā spēka normatīvajiem aktiem, novērstu normu dublēšanos, kā arī atbilstoši institūciju sniegtajiem atzinumiem, Teritorijas izmantošanas un apbūves noteikumos (turpmāk – apbūves noteikumi), grafiskajā daļā un Paskaidrojuma rakstā pirms Plānojuma apstiprināšanas veikti virkne redakcionālu precizējumu.[footnoteRef:11] [11:  Izstrādes vadītāja pamatojums redakcionālu kļūdu labošanai Līvānu novada teritorijas plānojuma redakcijai 2.0;  https://tapis.gov.lv/tapis/lv/downloads/246140;] 

Izskatot apbūves noteikumus, Ministrija konstatē sekojošo:
1. Apbūves noteikumu 45. punktā noteikti dokumenti, ar kuriem precizējamas teritorijas plānojumā attēlotas vai noteiktas aizsargjoslas vai apgrūtinātās teritorijas, tai skaitā ar zemes ierīcības projektu. Vēršam uzmanību, ka ar zemes ierīcības projektu nevar precizēt vai mainīt aizsargjoslas un apgrūtinātās teritorijas vai to robežas. Zemes ierīcības projekta izstrādes nosacījumos pašvaldība var ietvert informāciju par tām teritorijas plānojumā noteiktajām aizsargjoslām (aizsardzības zonām), kuru attēlošana nebija iespējama izvēlētajā kartes mērogā.[footnoteRef:12]  [12:  Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 13.5. apakšpunkts;] 

	Apbūves noteikumu 45. punktā svītrot vārdus “zemes ierīcības”.
45. punktā svītroti vārdi “zemes ierīcības”, lai netiktu dublēts Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 13.5. apakšpunkts, kas paredz, ka zemes ierīcības projekta izstrādes nosacījumos pašvaldība var ietvert informāciju par tām teritorijas plānojumā noteiktajām aizsargjoslām (aizsardzības zonām), kuru attēlošana nebija iespējama izvēlētajā kartes mērogā.
45. Aizsargjoslas un citas apgrūtinātās teritorijas, kas saskaņā ar normatīvajiem aktiem ir attēlotas vai noteiktas Teritorijas plānojuma grafiskās daļas kartē ar mēroga noteiktību 1: 10 000, precizē plānos ar mēroga noteiktību 1: 500 vai augstākā detalizācijā, izstrādājot lokālplānojumu, detālplānojumu, zemes ierīcības vai būvniecības dokumentāciju.

	2. Apbūves noteikumu 93. punktā noteikts atšķirīgs no Ministru kabineta 2013. gada 30. aprīļa noteikumos Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MKN 240) VES jaudas robežlielums, no kura VES izvietošana pieļaujama tikai noteiktajās funkcionālajās zonās atbilstoši ietekmes uz vidi novērtējuma (turpmāk – IVN) nosacījumiem. Proti, MKN 240 nosaka, ka minētais regulējums attiecas uz VES, kuru jauda lielāka par 20 kW, savukārt apbūves noteikumu 93. punktā tas attiecināts uz VES ar 20 kW un lielāku jaudu. Līdz ar to apbūves noteikumu 93. punkts precizējams atbilstoši normatīvajam regulējumam.

	Apbūves noteikumu 93., 627. punktos, kā arī 5.1.3. apakšnodaļas nosaukumā vārdus “20 kW un lielākas jaudas vēja elektrostacijas” aizvietot ar vārdiem “vēja elektrostacijas, kuru jauda ir lielāka 20 kW”
Termins redakcionāli precizēts, lai atbilstu Ministru kabineta 2013. gada 30. aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi” 161.punktam, un teritorijas ar īpašiem noteikumiem nosaukums izteikts sekojošā redakcijā: “Teritorija, kurā vēja elektrostaciju, kuru jauda ir lielāka 20 kW, būvniecība ir aizliegta (TIN12)”.
Termins atbilstoši augstākstāvošajam normatīvajam aktam precizēts arī Grafiskajā daļā un Paskaidrojuma raksta 3.2.11. un 3.3.2. apakšnodaļās.

	3. Saules paneļu izvietošanai pilsētā un ciemos noteikts ierobežojums, ka tie izvietojami ne tuvāk kā 4 metrus no kaimiņa zemes vienības robežas. MKN 240 132. punkta nosacījums par jaunbūvējamu būvju izvietošanu 4 metru attālumā no zemes vienības robežas nav attiecināms uz saules paneļiem, jo atbilstoši par būvniecības jomu atbildīgās Ekonomikas ministrijas skaidrojumam saules panelis ir rūpnieciski ražota, lietošanai gatava elektroiekārta, kas tiek uzstādīta un ekspluatēta atbilstoši ražotāja izstrādātajai instrukcijai, ievērojot visus elektrodrošības un ugunsdrošības pasākumus gan uzstādīšanas, gan ekspluatācijas laikā. Aicinām pārskatīt apbūves noteikumu 95. punktu
	Svītrot Apbūves noteikumu 95. punkta daļu “ne tuvāk kā 4 m no kaimiņu zemes vienības robežas, bet”
95. Saules paneļus pilsētā un ciemos izvieto ne tuvāk kā 4 m no kaimiņu zemes vienības robežas, bet tādā attālumā, kas nodrošina insolācijas prasības (Apbūves noteikumu 3.3.3. apakšnodaļa) un nerada žilbināšanu blakus zemes vienības dzīvojamo un publisko ēku logos.

	4. Prasības, kādas ievēro projektējot ēkas un būves, tai skaitā ēku galvenos raksturlielumus, nosaka Ministru kabineta 2021. gada 19. oktobra noteikumi Nr. 693 “Būvju vispārīgo prasību būvnormatīvs LBN 200-21”, savukārt MKN 240 124. punkts nosaka augstuma ierobežojuma izņēmumu attiecībā uz arhitektoniskām un tehniskām izbūvēm. Aicinām izvērtēt apbūves noteikumu 103. un 104. punktu lietderību.
	Svītrot Apbūves noteikumu 103. punkta daļu “neņemot vērā būves arhitektonisko akcentu un inženierbūvju tehnisko risinājumu”
103. Būves atļauto augstumu nosaka virszemes stāvos, neņemot vērā būves arhitektonisko akcentu un inženierbūvju tehnisko risinājumu. 
Par Apbūves noteikumu 104. punktu sniegts skaidrojums
Ministru kabineta 2021. gada 19. oktobra noteikumi Nr. 693 “Būvju vispārīgo prasību būvnormatīvs LBN 200-21” nosaka projektēšanas prasības, definē “stāvu”, 7.punktā nosaka minimāls telpu augstumus, bet nekur nav definēts stāva/telpas maksimāli pieļaujamais augstums. Apbūves noteikumi funkcionālajās zonās nenosaka maksimālo apbūves augstums metros, bet tikai stāvos. Svītrojot 104. punktu, var rasties situācija, ka paredzētās būves stāvu skaits formāli atbilst Apbūves noteikumos funkcionālajā zonā atļautajam stāvu skaitam, bet būves augstums ir nesamērīgi liels un nekādi neiederas apkārtējā vidē, līdz ar to rodas strīdus situācijas (piemēram, 2-stāvu privātmāja ar katra stāva augstumu 5 m).
104. Viena stāva augstumu pieņem 3,5 m. Atļauto maksimālo būves augstumu nosaka, funkcionālajā zonā noteikto maksimālo stāvu skaitu reizinot ar 3,5 m un rezultātam pieskaitot 1,5 m (1,5 m papildinājums neattiecas uz savrupmāju apbūvi). 

	5. Virszemes ūdensobjektu aizsargjoslas regulē Aizsargjoslu likums, kas cita starpā nosaka gan aizsargjoslu platumus un aprobežojumus šo teritoriju izmantošanai, gan paredz, ka aizsargjoslā ietvert applūstošo teritoriju. Savukārt atbilstoši Zvejniecības likumam tauvas joslas platums ir 4 metri pie privātajiem ūdeņiem un 10 metri pie publiskajiem ūdeņiem, kas vairumā gadījumu ir mazāks attālums nekā Aizsargjoslu likumā noteiktais aizsargjoslas platums, kurā ietveramas arī applūstošās teritorijas. Līdz ar to lūdzam pārskatīt apbūves noteikumu 119. punktu
	Apbūves noteikumu 119.punktu precizēt, lai nebūtu pretrunā ar Aizsargjoslu likumu 
Apbūves noteikumu 119.punktā vārdus “tauvas joslas” aizvietot ar vārdu “aizsargjoslas”, lai nebūtu pretrunā ar Aizsargjoslu likuma 7. panta otrās daļas o. Apakšpunktu, kas nosaka minimālo aizsargjoslas platumu 10 m, un 37. panta pirmās daļas 5.punkta b. apakšpunktu, kas 10 metros aizliedz būvēt ēkas.
119. Ēkas zemes vienībās gar upēm novieto ārpus applūstošām teritorijām, bet ne tuvāk kā 3 m no aizsargjoslas.

	6. Atsevišķos apbūves noteikumu punktos, kuros noteikti minimālie attālumi objektu izvietošanai, vienlaikus paredzēta iespēja tos samazināt, saņemot blakus esošās zemes vienības īpašnieka piekrišanu.[footnoteRef:13] Vēršam uzmanību, ka  blakus esošās zemes vienības īpašnieka piekrišana ir privāttiesiska vienošanās un pati par sevi nevar būt pamats atkāpēm no teritorijas plānojumā noteiktajām publiski tiesiskajām prasībām, ja šādu iespēju neparedz ārējie normatīvie akti [13:  piemēram, apbūves noteikumu 34., 83. un 131. punkts;] 

	Svītrot Apbūves noteikumu 34., 83. un 131. punktu daļas 
Lai novērstu situāciju, ka ar Plānojumu noteiktās normas tiktu mainītas ar blakus esošās zemes vienības īpašnieka piekrišanu jeb ar privāttiesisku vienošanos, svītrot  Apbūves noteikumu 34., 83. un 131. punktu daļas:
· Apbūves noteikumu 34.punktā svītrot teikumu “Gadījumos, kad saņemta kaimiņu zemes vienības īpašnieka rakstiska piekrišana, dīķi var izvietot tuvāk”;
34. Dīķa minimālais attālums no kaimiņu zemes vienības robežas – 10 m. Gadījumos, kad saņemta kaimiņu zemes vienības īpašnieka rakstiska piekrišana, dīķi var izvietot tuvāk.
· Apbūves noteikumu 83.punktā svītrot daļu “izņemot, ja saņemta blakus zemes vienības īpašnieka rakstiska piekrišana”;
83. Decentralizētas kanalizācijas ietaisi pilsētā un ciemā novieto ne tuvāk kā 4 m no zemes vienības robežas, izņemot, ja saņemta blakus zemes vienības īpašnieka rakstiska piekrišana.
· Apbūves noteikumu 131.punktā svītrot daļu “bez kaimiņu zemes vienības īpašnieka piekrišanas”.
131. Bioloģiski noārdāmo atkritumu (komposta) novietnes nedrīkst izvietot priekšpagalmā un ārējā sānpagalmā, un bez kaimiņu zemes vienības īpašnieka piekrišanas tuvāk par 1,5 m no zemes vienības robežas.

	7. Prasības publiskās ārtelpas labiekārtojuma elementu izvietošanai nav nosakāmas tikai būvniecības dokumentācijā vai, ja nepieciešams, detālplānojumā vai lokālplānojumā. Atbilstoši būvniecības jomas tiesiskajam regulējumam to var īstenot ar būvniecību nesaistītas teritorijas labiekārtošanas ietvaros, izstrādājot labiekārtošanas projektu, tostarp paredzot ārtelpas labiekārtojuma elementu izvietošanu.[footnoteRef:14] Līdz ar to apbūves noteikumu 165. punkts ir redakcionāli precizējams, lai tas atbilstu būvniecības jomas tiesiskajam regulējumam [14:  Būvniecības likuma 11. panta ceturtā daļa noteic, ka ārtelpas labiekārtojuma elements ir ainavas un pilsētvides dizaina elements (tai skaitā mazā arhitektūras forma) un cita ar zemi vai gultni saistīta ķermeniska lieta, kura radusies būvdarbu rezultātā un kurai nav nosakāms būves lietošanas veids atbilstoši normatīvajiem aktiem par būvju klasifikāciju. Ārtelpas labiekārtojuma elementa būvniecībai piemēro citu, atsevišķi neklasificētu inženierbūvju būvniecības procesu, izņemot būvnoteikumos noteiktos gadījumus;] 

	Svītrot Apbūves noteikumu 165. punktā daļu
Ņemot vērā Būvniecības likuma 11. panta ceturto daļu, kas nosaka, ka ārtelpas labiekārtojuma elementa būvniecībai piemēro citu, atsevišķi neklasificētu inženierbūvju būvniecības procesu, izņemot būvnoteikumos noteiktos gadījumus, Apbūves noteikumu 165.punktā ir svītrota daļa “ko ietver būvniecības dokumentācijā, vai, ja nepieciešams, – detālplānojumā vai lokālplānojumā”.
165. Minimālais labiekārtojums publiskajā ārtelpā ir soli, gājēju un velosipēdu ceļi, teritorijas apgaismojums, informatīvās norādes, atkritumu urnas. Labiekārtojuma elementu skaitu un izvietojumu nosaka, ņemot vērā prognozējamo apmeklētāju skaitu un galvenās gājēju plūsmas, ko ietver būvniecības dokumentācijā, vai, ja nepieciešams, – detālplānojumā vai lokālplānojumā.

	8. Funkcionālās zonas Jauktas centra apbūves teritorija (JC) un (JC1) un Lauksaimniecības teritorija (L) regulējumā ietverts nosacījums, ka pie konkrētām izmantošanām piemērojami nosacījumi, kas ietverti citu funkcionālo zonu regulējumā. Lai novērstu iespējamās neskaidrības apbūves noteikumu piemērošanā, lūdzam precizēt 338., 361. un 558. punktu, nosakot precīzu piemērojamo apbūves noteikumu punktu uzskaitījumu vai nosakot nosacījumus pilnā apjomā. Indeksētās apakšzonas Lauksaimniecības teritorija (L2),[footnoteRef:15] kas noteikta mazdārziņiem, minimālā jaunveidojamā zemes vienības platība noteikta 300 m2. Ministrija konstatē, ka minētā apakšzona noteikta arī teritorijām, kas atrodas ārpus pilsētām un ciemiem, t.i., lauku teritorijā, kurā atbilstoši MKN 240 65. punktam jaunveidojamās zemes vienības minimālā platība lauku teritorijā ir 2 ha. Vienlaikus kā papildizmantošana atļauta vasarnīcu apbūve un dārza māju apbūve līdz trim stāviem, kas neatbilst apakšzonas noteikšanas mērķim – mazdārziņiem. MKN 240 5.3. apakšnodaļā ir izvirzīti nosacījumi vasarnīcu un dārza māju apbūves teritoriju plānošanai un pārveidošanai par pastāvīgām dzīvojamās apbūves teritorijām un viens no kritērijiem ir iespēja nodrošināt teritoriju ar energoapgādes, ūdensapgādes un komunālo notekūdeņu kanalizācijas sistēmām un ceļu tīkla nodrošinājumu.  [15:  apbūves noteikumu 4.11.3.4. apakšsadaļa;] 

Vienlaikus konstatējams, ka atsevišķas Lauksaimniecības teritorijas (L2) noteiktas teritorijās, kas ir applūstošas, un kur apbūve atbilstoši Aizsargjoslu likumam nav atļauta.[footnoteRef:16] Par minēto apbūves noteikumu neatbilstību normatīvajiem aktiem norādījis arī Valsts vides dienests.[footnoteRef:17] Atbilstoši Ziņojumam par Līvānu novada teritorijas plānojuma redakcijas 2.0 publisko apspriešanu Pašvaldības mērķis ir legalizēt nelikumīgo būvniecību esošajās mazdārziņu teritorijās ar teritorijas plānojuma starpniecību, neprasot izstrādāt jaunu iekšējo apgādes tīklu risinājumu un iespējamu to pārbūvi. Norādām, ka ar teritorijas plānojumu nevar legalizēt nelikumīgu būvniecību. Lūdzam zemes vienībām, kas atrodas lauku teritorijā, noteikt aizliegumu zemes gabalu dalīšanai mazāk kā 2 ha, kā arī pārskatīt apbūvei paredzētās teritorijas, kas Aizsargjoslu likuma izpratnē ir applūstošās teritorijas [16:  Aizsargjoslu likuma 37. panta pirmās daļas 4. punkts noteic aizliegumu veikt teritorijas uzbēršanu, būvēt ēkas un būves, vienlaikus nosakot arī virkni izņēmumu, tai skaitā, attiecībā uz īslaicīgas lietošanas būvju un mazēku būvniecību, transporta un elektronisko sakaru tīklu būvju būvniecību, ūdensapgādes un kanalizācijas tīklu, ūdens ņemšanas ietaišu un maģistrālo cauruļvadu būvniecību, enerģijas pārvades un sadales būvju būvniecību;]  [17:  Valsts vides dienesta 2025. gada 15. novembra atzinums Nr. 11.2/AP/9869/2025; https://tapis.gov.lv/tapis/lv/downloads/246136 ] 

	Konkretizēt Apbūves noteikumu 338., 361., 558. un 383. punktos norādītās ievērojamās Apbūves noteikumu apakšnodaļas

Apbūves noteikumu 338.punktā, kas Līvānu pilsētā Jauktas centra apbūves teritorijā (JC) (turpmāk – JC zona) nosaka dzīvojamo ēku būvniecībā ievērojamos noteikumus,:
· atsauci uz Apbūves noteikumu 4.1.1. apakšnodaļu precizēt, lai Līvānu pilsētas centra JC zonā savrupmāju, vasarnīcu un dārza māju būvniecībā piemērotu 4.1.1.4. (Apbūves parametri) un 4.1.1.5. (Citi noteikumi) apakšnodaļā noteiktās prasības;
· atsauci uz Apbūves noteikumu 4.1.2. apakšnodaļu precizēt, lai ārpus Līvānu pilsētas centra JC zonā savrupmāju, vasarnīcu un dārza māju būvniecībā piemērotu 4.1.2.4. (Apbūves parametri) un 4.1.2.5. (Citi noteikumi) apakšnodaļā noteiktās prasības;
· atsauce uz Apbūves noteikumu 4.2. apakšnodaļu ir precizēta, lai JC zonā daudzdzīvokļu māju līdz 3 stāviem būvniecībā piemērotu 4.2.4. (Apbūves parametri) un 4.2.5. (Citi noteikumi) apakšnodaļā noteiktās prasības;
· atsauce uz Apbūves noteikumu 4.3. apakšnodaļu ir precizēta, lai JC zonā daudzdzīvokļu māju ar 4 un vairāk stāviem būvniecībā piemērotu 4.3.4. (Apbūves parametri) un 4.3.5. (Citi noteikumi) apakšnodaļā noteiktās prasības.
Apbūves noteikumu 338.punktā saglabāt lakonisku tekstu un izteikt sekojošā redakcijā: 338. Dzīvojamo ēku būvniecībā jāievēro Apbūves noteikumu 4.1.1.4., 4.1.1.5., 4.1.2.4., 4.1.2.5., 4.2.4, 4.2.5., 4.3.4. un 4.3.5. apakšnodaļā noteiktās prasības.

Apbūves noteikumu 361.punktā, kas ciemos Jauktas centra apbūves teritorijā (JC1) (turpmāk – JC1 zona) nosaka dzīvojamo ēku būvniecībā ievērojamos noteikumus,:
· atsauce uz Apbūves noteikumu 4.1.1. apakšnodaļu ir precizēta, lai ciemu JC1 zonā savrupmāju, vasarnīcu un dārza māju būvniecībā piemērotu 4.1.3.4. (Apbūves parametri) un 4.1.3.5. (Citi noteikumi) apakšnodaļā noteiktās prasības;
· atsauce uz Apbūves noteikumu 4.2. apakšnodaļu ir precizēta, lai JC1 zonā daudzdzīvokļu māju līdz 3 stāviem būvniecībā piemērotu 4.2.4. (Apbūves parametri) un 4.2.5. (Citi noteikumi) apakšnodaļā noteiktās prasības.
Atsauci uz Apbūves noteikumu 4.1.2. apakšnodaļu svītrot, jo 4.1.2. apakšnodaļa nosaka savrupmāju, vasarnīcu un dārza māju noteikumus Līvānu pilsētā.
Atsauci uz Apbūves noteikumu 4.3. apakšnodaļu svītrot, jo 4.3. apakšnodaļa nosaka daudzstāvu daudzdzīvokļu māju noteikumus Līvānu pilsētā.
Apbūves noteikumu 361.punktā saglabāt lakonisku tekstu un izteikt sekojošā redakcijā: 361. Dzīvojamo ēku būvniecībā jāievēro Apbūves noteikumu 4.1.3.4., 4.1.3.5., 4.2.4. un 4.2.5. apakšnodaļā noteiktās prasības.

Izvērtēts arī Apbūves noteikumu 383.punkts. Apbūves noteikumu 383.punktā, kas Līvānu pilsētā gar Rīgas ielu Jauktas centra apbūves teritorijā (JC2) (turpmāk – JC2 zona) nosaka dzīvojamo ēku būvniecībā ievērojamos noteikumus,:
· atsauce uz Apbūves noteikumu 4.1.3. apakšnodaļu ir precizēta, lai Līvānu pilsētā gar Rīgas ielu JC2 zonā savrupmāju, vasarnīcu un dārza māju būvniecībā piemērotu 4.1.1.4. (Apbūves parametri) un 4.1.1.5. (Citi noteikumi) apakšnodaļā noteiktās prasības;
· atsauce uz Apbūves noteikumu 4.2. apakšnodaļu ir precizēta, lai JC2 zonā daudzdzīvokļu māju līdz 3 stāviem būvniecībā piemērotu 4.2.4. (Apbūves parametri) un 4.2.5. (Citi noteikumi) apakšnodaļā noteiktās prasības;
· atsauce uz Apbūves noteikumu 4.3. apakšnodaļu ir precizēta, lai JC zonā daudzdzīvokļu māju ar 4 un vairāk stāviem būvniecībā piemērotu 4.3.4. (Apbūves parametri) un 4.3.5. (Citi noteikumi) apakšnodaļā noteiktās prasības.
Apbūves noteikumu 383.punktā saglabāt lakonisku tekstu un izteikt sekojošā redakcijā: 383. Dzīvojamo ēku būvniecībā jāievēro Apbūves noteikumu 4.1.1.4., 4.1.1.5., 4.2.4., 4.2.5., 4.3.4. un 4.3.5. apakšnodaļā noteiktās prasības.

Apbūves noteikumu 558.punktā, kas Lauksaimniecības teritorijā (L) nosaka Lauksaimnieciskās ražošanas uzņēmumu apbūvē (13003) ievērojamos noteikumus, atsauce uz Rūpnieciskās apbūves teritorijām (R, R1) ir precizēta uz konkrētajām Apbūves noteikumu apakšnodaļām:
558. Lauksaimnieciskās ražošanas uzņēmumu apbūvē ievēro Apbūves noteikumu 4.6.1.4., 4.6.1.5., 4.6.2.4. un 4.6.2.5. apakšnodaļā noteiktās prasības, papildus ievērojot normatīvajos aktos noteiktos minimālos attālumus starp lauksaimniecības dzīvnieku intensīvās audzēšanas kompleksiem un dzīvojamām un publiskām ēkām.

Lauksaimniecības teritorijas (L2) minimālo jaunveidojamas zemes vienības platības rādītāju 300 m2 aizvietot ar atsauci “Atbilstoši Ministru kabineta Vispārīgajos teritorijas plānošanas, izmantošanas un apbūves noteikumos noteiktajai minimālajai jaunveidojamas zemes vienības platībai”
Apbūves noteikumu 4.11.3.4. apakšnodaļas 600.punktā, kas ārpus pilsētas un ciemiem mazdārziņu teritorijās nosaka minimālo jaunveidojamas zemes vienības platības rādītāju 300 m2 aizvietot ar atsauci “Atbilstoši Ministru kabineta Vispārīgajos teritorijas plānošanas, izmantošanas un apbūves noteikumos noteiktajai minimālajai jaunveidojamas zemes vienības platībai”, lai atbilstu Ministru kabineta 2013. gada 30. aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi” 65.punktam.

Par apbūvei paredzētajām Lauksaimniecības teritorijām (L2) sniegts skaidrojums
Jauna būvniecība applūstošajās teritorijās nav atļauta saskaņā ar Aizsargjoslu likumu, tādējādi Apbūves noteikumu 4.11.3. apakšnodaļā “Lauksaimniecības teritorijas (L2)” papildizmantošanas veidi Vasarnīcu apbūve (11002) un Dārza māju apbūve (11003) attiecināmi uz jaunu būvniecību ārpus applūstošajām teritorijām.
Būves, kas atrodas applūstošajās teritorijās, nav atļauts legalizēt līdz netiek pieņemti kardināli lēmumi par apjomīgām investīcijām esošās apbūves aizsardzībai pret plūdiem (vai arī jāprasa to nojaukšana).

	9. Apbūves noteikumu 626. punktā paredzēts, ka ap pilsētām un ciemiem, kā arī gar valsts un pašvaldības autoceļiem tiek noteikta teritorija ar īpašiem noteikumiem Teritorija, kurā 20 kW un lielākas jaudas vēja elektrostaciju būvniecība ir aizliegta (TIN12), kurā aizliegta 20 kW un lielākas jaudas VES balstu izvietošana.[footnoteRef:18]  [18:  apbūves noteikumu 627. punkts;] 

No Paskaidrojuma raksta un grafiskās daļas izriet, ka ap pilsētām un ciemiem ir noteikta 2 km plata VES izvietošanu aizliedzoša josla (buferjosla). Tā noteikta, ņemot vērā piesardzības principu un ar mērķi mazināt iespējamo ietekmi uz cilvēku dzīvesvidi un veselību,[footnoteRef:19] kā arī saglabāt pilsētas paplašināšanās iespēju un ciemu identitātei piederīgu teritoriju. Vienlaikus norādīts, ka pašvaldības rīcībā nav resursu pienācīgai vēja parku kumulatīvās ietekmes novērtēšanai, kas atbilstoši normatīvajiem aktiem vērtējamas IVN procesā. Savukārt drošības attālums gar autoceļiem pamatots ar nepieciešamību nodrošināt satiksmes drošību ziemas laikapstākļos.[footnoteRef:20] [19:  Paskaidrojuma raksta 3.5.1.3. apakšnodaļa, 130. lpp.;]  [20:  Paskaidrojuma raksta 3.5.1.3. apakšnodaļa, 130. lpp.;] 

Nosakot vispārīgu aizliegumu VES izveidei ar jaudu 20 kW un vairāk un to pamatojot ar iepriekš minētajiem argumentiem, nav skaidrots, kādēļ šādi paši aizsardzības mehānismi pašvaldības ieskatā nav nepieciešami, piemēram, 19 kW jaudas gadījumā. Iekārtas jauda pati par sevi ir tehnisks raksturlielums, nevis teritorijas plānošanas kritērijs, jo tā tiešā veidā nenosaka iekārtas fiziskos izmērus vai radīto emisiju (trokšņa, mirgošanas efekta) apjomu. Pašvaldība nav sniegusi argumentāciju, kāpēc zemākas jaudas VES ietekme būtu pieļaujama, bet 20 kW – kategoriski aizliedzama tajā pašā lokācijā. Aicinām redakcionāli precizēt sākotnējās jaudas slieksni.
Vēršam uzmanību, ka ar grozījumiem Aizsargjoslu likumā, kas stājās spēkā 2022. gada 3. novembrī, izslēgta drošības aizsargjosla ap VES, kuras platums bija 1,5 reizes lielāks nekā VES maksimālais augstums. Līdz ar to, iespējamā VES ietekme uz satiksmes infrastruktūru, tai skaitā pieļaujamie attālumi un tehnoloģiskie risinājumi drošas satiksmes kustības nodrošināšanai, vērtējama IVN ietvaros. 
Neskatoties uz to, ka TIN12 tiek noteikts gan kā buferzona ap pilsētām un ciemiem, gan kā drošības josla gar autoceļiem, apbūves noteikumu 628. punkts pieļauj TIN12 teritorijas robežas precizēšanu atkarībā no maksimālā vēja elektrostacijas augstuma tikai gar autoceļiem. Saskaņā ar MKN 240 teritorijas ar īpašiem noteikumiem noteikšana primāri ir paredzēta specifisku teritorijas izmantošanas nosacījumu un interešu pārvaldībai, nevis kādas saimnieciskās darbības pilnīgam aizliegumam. Ņemot vērā, ka TIN12 teritorija noteikta, neveicot individuālu katras teritorijas (pilsētas un ciemu) izvērtējumu, kas argumentēts datos, faktos vai pētījumos balstītā pamatojumā, kā arī nav izvērtēts samērīgums attiecībā uz riskiem konkrētas komercdarbības iespējai, pārskatāms grafiskajā daļā noteiktais vienlaidus 2 km ierobežojums VES būvniecībai (buferjoslu), izvērtējot apdzīvoto vietu apbūves intensitāti, blīvumu, funkcionālos struktūru un vispārējās attīstības tendences. Vienlaikus aicinām apsvērt iespēju pārskatīt noteikto VES jaudas slieksni. Proti, piesardzības princips būtu ievērojams attiecībā uz VES, kuru jauda ir lielāka par 2 MW,[footnoteRef:21] kā arī apsverot nepieciešamību noteikt līdzvērtīgus nosacījumus gan pilsētu un ciemu iedzīvotājiem, gan lauku teritorijas iedzīvotājiem. [21:  tas atbilstu arī MKN 240 144. punktā dotajam pilnvarojumam noteikt drošības attālumus III grupas inženierbūvju izvietošanai līdz dzīvojamai un publiskai apbūvei. Saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 1. pielikuma “Būvju iedalījums grupās atkarībā no būvniecības sarežģītības pakāpes un iespējamās ietekmes uz cilvēku dzīvību, veselību un vidi” 3.2.6.2. apakšpunktu III grupas inženierbūves ir enerģijas ražošanas inženierbūves ar elektrisko jaudu lielāku par 2 MW;] 

	Par vēja elektrostacijas ražošanas jaudas sākotnējo slieksni sniegts skaidrojums komentārā uz Atzinuma 2.punktu
Termins precizēts atbilstoši augstākstāvošajiem normatīvajiem aktiem.
Par “Teritoriju, kurā vēja elektrostaciju, kuru jauda ir lielāka 20 kW, būvniecība ir aizliegta (TIN12)” sniegts skaidrojums
TIN12 teritorijas grafiskajā daļā un Apbūves noteikumu prasības to izmantošanai ir saglabātas, pamatojoties uz Ministru kabineta 2013. gada 30. aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi” 162.punktu. Teritorijas plānojums ir saskaņots ar iedzīvotājiem, uzņēmējiem, kaimiņu pašvaldībām un vides, dabas un kultūras valsts institūcijām un nodrošina Līvānu novada kultūrvēsturisko, ekoloģisko un vizuālo vērtību saglabāšanu un novērš Līvānu novada uzņēmējdarbības un apdzīvoto vietu attīstības iespēju ierobežošanu, kā arī aizsargā novada transporta infrastruktūru.
Paskaidrojuma raksta 3.3.2.8. un 3.5.1.3. apakšnodaļas ir papildinātas ar Ekonomikas ministrijas skaidrojumu no 2022.g. Aizsargjoslu likum grozījumiem, ar kuriem tika atcelta aizsargjosla ap VES, un kurā ir atsauce uz Satversmes tiesas lietā Nr. 2010-48-03 atzīto, ka VES tuvumā pastāv apledojuma krišanas, VES avāriju iespējamības un sadursmes ar lidojošiem objektiem draudi. Kā arī minētajās apakšnodaļās ir norādīts uz samērīgumu pret esošo un attīstībā plānoto komercdarbību tiešā pilsētas tuvumā salīdzinājumā ar vēja elektrostaciju komercdarbību tiešā pilsētas tuvumā.
 
Apbūves noteikumu 628.punktu papildināt ar vārdiem “un ietekmes uz vidi novērtējuma rezultātiem”
Ņemot vērā, ka vēja elektrostacijas, kuru jauda ir lielāka par 20 kW, atļauts izvietot atbilstoši ietekmes uz vidi novērtējuma nosacījumiem (Noteikumu Nr. 240 161.p.), Apbūves noteikumu 628.punkts, kas paredz precizēt VES balstu novietojumu attiecībā pret valsts un pašvaldības autoceļiem, atbilstoši augstākstāvošajiem normatīvajiem aktiem ir papildināts ar vārdiem “un ietekmes uz vidi novērtējuma rezultātiem”. 

	10. Ierobežojums VES un saules parku izvietošanai noteikts arī teritorijā ar īpašiem noteikumiem Ainaviski vērtīga teritorija (TIN5),[footnoteRef:22] paredzot ka tie mazina ainavas kultūrvēsturiskās, ekoloģiskās un vizuālās vērtības.[footnoteRef:23] Pēc būtības tas rada vispārēju aizliegumu VES izvietošanai, jo pašlaik vēja parku attīstībā dominē VES modeļi, kuru balsta augstums rada to redzamību plašā apkārtnē.  [22:  noteiktas četras ainavu telpas un ainaviskie ceļi;]  [23:  apbūves noteikumu 640., 641. un 652. punkts;] 

	Par Apbūves noteikumu 640., 641. un 652. punktiem sniegts skaidrojums
Apbūves noteikumu 640.punkts nosaka vēja parku un saules parku būvniecības aizliegumu Daugavas ainavas telpā, savukārt citās ainavu telpās, vēja parku un saules parku būvniecība nav atļauta tikai atklātās lauku ainavās (Apbūves noteikumu 641.punkts), bet mežu, reljefa apstākļos vēja parku un saules parku būvniecība ir atļauta, ja parki neeksponējas no publiskās lietošanas ceļiem (Apbūves noteikumu 652.punkts). Pirmškietami nav paredzams, ka daļā Līvānu novada teritoriju ar lieliem mežu masīviem no valsts un pašvaldības ceļiem, kur ceļa ainavas priekšplānu aizsedz mežs, nebūtu iespējams izvietot vēja un saules parkus. Tomēr tas jāvērtē ietekmes uz vidi novērtējumā vai saules parku gadījumā – ietekmes uz ainavu izvērtējumā.
Ar minētajiem secinājumiem ir papildināta arī Paskaidrojuma raksta 3.3.2.8. un 3.5.1.3. apakšnodaļa.

	11. Apbūves noteikumos paredzētās būvvaldes tiesības pieņemt lēmumu par būvatļaujas ar nosacījumiem izsniegšanu vai atteikumu izsniegt būvatļauju, ja TIN5 teritorijā plānotajai būvniecībai nav piemērota IVN procedūra un būvniecības iecere neiederas ainavas telpā vai degradē tās kultūrvēsturiskās, ekoloģiskās un vizuālās vērtības,[footnoteRef:24] ir balstītas uz nenoteiktiem tiesību jēdzieniem. Ja apbūves noteikumos netiek noteikti skaidri šo jēdzienu piemērošanas kritēriji un izvērtēšanas kārtība, var rasties situācija, kurā līdzīgos faktiskajos un tiesiskajos apstākļos tiek pieņemti atšķirīgi lēmumi. Lūdzam apbūves noteikumos noteikt skaidrus kritērijus un nosacījumus, pēc kuriem būvvalde izvērtē būvniecības ieceres atbilstību minētajām prasībām un pieņem lēmumu par būvatļaujas izsniegšanu vai atteikumu to izsniegt.  [24:  apbūves noteikumu 643. punkts;] 

	Par kritērijiem un nosacījumiem, pēc kuriem būvvalde izvērtē būvniecības ieceri Ainaviski vērtīgajā teritorijā (TIN5), jeb par Apbūves noteikumu 643.punktu sniegts skaidrojums
Ja plānotajam objektam nav piemērota ietekmes uz vidi novērtējuma procedūra, kurā parasti iekļauj plānotā objekta ietekmi uz ainavu, Būvvalde, pamatojoties uz Ministru kabineta 2013. gada 30. aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi” 225. punktu, ainaviski vērtīgajās teritorijās var pieprasīt veikt plānotā objekta ietekmi uz ainavu detālplānojuma vai būvprojekta ietvaros.
Ietekmes uz ainavu vērtējumu veic ainavu arhitekts, ņemot vērā Teritorijas plānojuma ietvaros izstrādāto Līvānu novada kultūrvēstures un ainavu plānu, kā arī saskaņā ar Ministru kabineta 2013. gada 30. aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi” 223. punktu, ainavu plānošanas vadlīnijām un metodiskiem rīkiem. Lokālā mērogā vērtēšana ietver esošās situācijas analīzi, kurā identificējams ainavas tips un raksturs, vizuālā uztveramība, identificējot skatu punktus, no kuriem plānotie objekti būs saskatāmi, dažādu kultūrvēsturiski un vizuāli nozīmīgu objektu identificēšana un izvērtēšana, un paredzētas būves ietekmes iekļaušanās ainavā novērtējums.
Ietekmes uz ainavu novērtējuma secinājumi un rekomendācijas kalpo par pamatu būvatļaujā ietveramiem nosacījumiem vai objekta būvniecības atteikumam, ja ir secināts, ka jaunā būvniecība neiederas ainavas telpā un degradē tās kultūrvēsturiskās, ekoloģiskās un vizuālās vērtības.
Ar minēto skaidrojumu ir papildināta Paskaidrojuma raksta 3.5.5. apakšnodaļa.

	12. Apbūves noteikumu 656. punktā paredzēts, ka gadījumā, ja tiek pieņemts lēmums nebūvēt tiltu pār Daugavu, teritorija ar īpašiem noteikumiem Nacionālas nozīmes transporta infrastruktūras attīstības teritorija (TIN7) zaudē spēku. Vēršam uzmanību, ka teritorija ar īpašiem noteikumiem ir noteikta ar pašvaldības saistošajiem noteikumiem, un tās spēkā esība nevar būt atkarīga no turpmāka lēmuma par attīstības ieceres īstenošanu vai neīstenošanu. Saistošie noteikumi vai to atsevišķas normas zaudē spēku tikai pēc attiecīgu grozījumu izdarīšanas vai to atcelšanas normatīvajos aktos noteiktajā kārtībā. Lūdzam pārskatīt apbūves noteikumu 656. punktu.
	Svītrot Apbūves noteikumu 5.7.1. apakšnodaļu un no grafiskās daļas izslēgt Nacionālas nozīmes transporta infrastruktūras attīstības teritoriju (TIN7)
Apbūves noteikumu 5.7.1. apakšnodaļu Nacionālas nozīmes transporta infrastruktūras attīstības teritorija (TIN7), kas tika rezervēta jauna tilta pār Daugavu būvniecībai, svītrot, kā arī TIN7 (10,67 ha platībā, t.sk. 1,1 ha Daugavas upē) izslēgt no grafiskās daļas, pamatojoties uz to, ka šāda apjoma infrastruktūras objekta būvniecības plānošanas gadījumā var tikt virzīts nacionālo interešu objekta statuss, savukārt, pašvaldība par saviem līdzekļiem neplāno tilta būvniecību, kā arī līdz šim nav notikusi diskusija ar Jēkabpils novada pašvaldību par tilta novietojumu Daugavas kreisajā krastā. 
Iespējamā tilta vieta ir attēlota Teritorijas plānojuma Paskaidrojuma raksta pielikumā iekļautajā Transporta vispārīgajā plānā.
Teritorija bijušā Līvānu stikls fabrikas sliežu ceļu zonā ir izmantojama saskaņā ar tajā noteikto funkcionālo zonu noteikumiem.

	13. Ministrija vairākkārtīgi ir norādījusi, kā arī skaidrojusi metodiskajos materiālos plānošanas dokumentu izstrādei, ka teritorijas plānojuma kā ārējā normatīvā akta izstrādē ievērojamas juridiskās tehnikas prasības – neveidot deklaratīvas normas, nedublēt augstāka juridiska spēka vai tāda paša spēka normas.[footnoteRef:25] Lūdzam pārskatīt apbūves noteikumos ietvertās prasības, nodrošinot juridiskās tehnikas un normatīvo aktu izstrādes prasību ievērošanu [25:  piemēram, apbūves noteikumu 119., 163., 175., 447., 506. punkts;] 

	Par Apbūves noteikumu 119. punktu skatīt Atzinuma 5.punkta komentāru
Par Apbūves noteikumu 163.punktu sniegts skaidrojums
Apbūves noteikumu 163.punkts norma nosaka veidus, kā pilsētās un ciemos izvieto atkritumu savākšanas un šķirošanas konteinerus (tvertnes), jo pašvaldības saistošie noteikumi nosaka tikai savākšanas kārtību, un punkts tiek saglabāts.
163. Pilsētā un ciemos atkritumu savākšanas un šķirošanas konteineru (tvertņu) novietni ierīko kā segtu vai slēgtu būvi vai atklātu laukumu. Atkritumu konteineru (tvertņu) novietni jāierīko tā, lai nodrošinātu nepieciešamo pilsētvides kvalitāti un sanitāro prasību ievērošanu, tostarp Ministru kabineta noteikumus par atkritumu savākšanas un šķirošanas vietām un pašvaldības saistošos noteikumus par sadzīves atkritumu apsaimniekošanu Līvānu novadā.
Apbūves noteikumu 175. punktu svītrot.
Apbūves noteikumu 175. punkts nosaka, ka Koka ciršana ārpus meža atļauta saskaņā ar Ministru kabineta noteikumos un Pašvaldības saistošajos noteikumos par koku ciršanu ārpus meža noteikto kārtību, tādējādi neparedz normu un ir svītrojams.
Apbūves noteikumu 447.punktu svītrot.
Apbūves noteikumu 447. punkts, kas Transporta infrastruktūras teritorijā (TR) nosaka, ka ielu tirdzniecība ir atļauta saskaņā ar Pašvaldības saistošajiem noteikumiem par kārtību, kādā tiek saskaņota un organizēta ielu tirdzniecība, neparedz normu un ir svītrojams.
Par Apbūves noteikumu 506.punktu sniegts skaidrojums
Apbūves noteikumu 506.punkts nosaka, ka Dabas un apstādījumu teritorijā (DA2) ir atļauts ierīkot teritorijas apsaimniekošanai un apmeklētājiem nepieciešamās transportlīdzekļu stāvvietas. Lai neveiktu grozījumus Apbūves noteikumu 499. punktā[footnoteRef:26], to papildinot ar vārdiem “tajā skaitā teritorijas apsaimniekošanai un apmeklētājiem nepieciešamās transportlīdzekļu stāvvietas”, lai nepārprotami norādītu, akcentētu, ka DA 2 zonā ir atļautas stāvvietas, Apbūves noteikumu 506.punkts ir saglabāts. [26:  Apbūves noteikumu 499. punkts: Dabas un apstādījumu teritorija (DA2) ir funkcionālā zona kapsētām, ietverot ar kapsētu funkciju saistītās ēkas un inženierbūves.] 


	Vērtējot Plānojumu, vienlaikus ir vērtēts arī apstrīdēšanas iesniegumā minētais. Ministrija konstatē, ka apstrīdējuma iesniedzēja ir saņēmusi prioritārā projekta statusu.[footnoteRef:27] [27:  Atbilstoši Ministru kabineta 2025.gada 6.maija noteikumiem Nr.277 “Kārtība, kādā nodrošina prioritāru publisku pakalpojumu sniegšanu komersantiem”, SIA “Latvijas vēja parki” plānotie astoņi vēja parku projekti iekļauti Latvijas Investīciju un attīstības aģentūras iniciatīvas “Zaļais koridors” sarakstā, kas sniedz iespēju Latvijas tautsaimniecībai nozīmīgiem komersantiem saņemt valsts un pašvaldību publiskos pakalpojumus prioritārā kārtībā un saīsinātos termiņos, https://liaa.business.gov.lv/atbalsta-iespejas/iniciativa-zalais-koridors?subsection=prioritaro-pakalpojumu-saraksts;] 

Atbilstoši publiski pieejamai informācijai un Paskaidrojuma rakstā minētajam Plānojuma apstrīdētāja Līvānu novadā iecerējusi četru potenciālo vēja parku attīstību, no kuriem vienam vēja parkam “Augšdaugava” šobrīd tiek veikts IVN.[footnoteRef:28] Atbilstoši Plānojuma grafiskajai daļai minētā vēja parka izvietošanai izvēlētā teritorija daļēji ietilpst teritorijā ar īpašiem noteikumiem Teritorija, kurā 20 kW un lielākas jaudas vēja elektrostaciju būvniecība ir aizliegta (TIN12), kas var būtiski ietekmēt vēja parka īstenošanu.  [28:  Vēja parka “Augšdaugava” un tā saistītās infrastruktūras projekta īstenošana Jēkabpils novada Rubenes, Dunavas un Zasas pagastos, Līvānu novada Jersikas pagastā un Augšdaugavas novada Dvietes pagastā; https://www.eva.gov.lv/lv/ietekmes-uz-vidi-novertejumu-projekti/veja-parka-augsdaugava-un-ta-saistitas-infrastrukturas-projekta-istenosana-jekabpils-novada-rubenes-dunavas-un-zasas-pagastos-livanu-novada-jersikas-pagasta-un-augsdaugavas-novada-dvietes-pagasta-sia-latvijas-veja-parki; ] 

Pašvaldības autonomija teritorijas plānošanas jomā nav absolūta un ir īstenojama Satversmes, likumu un valsts kopējo stratēģisko interešu ietvaros. Tā kā valsts izvirzījusi mērķi nodrošināt enerģētisko neatkarību, enerģētikas politiku pārorientējot uz atjaunīgajiem energoresursiem, pašvaldībām, izstrādājot ilgtermiņa teritorijas attīstības plānošanas dokumentus, ir jāņem vērā valsts noteiktie enerģētikas un atjaunīgo energoresursu attīstības mērķi.
Kā jau iepriekš norādīts, šobrīd Plānojumā noteiktais aizliegums izvietot 20 kW un lielākas jaudas VES 2 km zonā ap pilsētu un ciemiem pēc būtības ir vispārīgs ierobežojums, kura noteikšanai nav sniegts pietiekams pamatojums, izvērtējot konkrētos apstākļus un plānotās attīstības iespējas. Vienlaikus valsts institūciju sniegtā informācija apliecina, ka VES specifisko ietekmju – zemfrekvences skaņas, vibrācijas, mirgošanas efekta, trokšņa un citu ietekmju – speciālais regulējums un izvērtēšanas kārtība vēl atrodas izstrādes procesā. Līdz ar to apstākļos, kad nav izstrādāts vienots valsts līmeņa regulējums lieljaudas VES izvietošanai, pirmsšķietami pašvaldībai, ievērojot piesardzības principu, var būt nepieciešamība teritorijas plānojumā noteikt papildu telpiskus ierobežojumus, jo īpaši teritorijās ar augstu ainavisko, lauksaimniecisko, dabas vai apdzīvojuma jutīgumu. Tomēr šādi ierobežojumi ir atbilstoši jāpamato, izvērtējot to nepieciešamību un samērīgumu attiecībā pret konkrētās teritorijas izmantošanas iespējām.
Kā atzinusi Satversmes tiesa, teritorijas plānošanas uzdevums ir ne tikai radīt labvēlīgus apstākļus uzņēmējdarbības attīstībai un investīciju piesaistei, bet arī paredzēt vides kvalitātes, teritorijas racionālas izmantošanas un rūpniecisko un vides risku novēršanas priekšnoteikumus, saglabāt dabas un kultūras mantojumu, ainavas un bioloģisko daudzveidību un paaugstināt kultūrainavas un apdzīvoto vietu kvalitāti. Pašvaldībai ir pienākums ar teritorijas plānojumu kā vienu no plānošanas politikas īstenošanas instrumentiem noteikt teritorijas turpmāko attīstību un saskaņot dažādas, reizēm pat pretējas intereses. Tādējādi teritorijas plānojuma mērķis ir nodrošināt gan ekonomisko attīstību, gan sociālo un kultūras interešu īstenošanu, gan arī vides aizsardzību.[footnoteRef:29] Tādējādi lūdzam atkārtoti izvērtēt noteiktos ierobežojumus, ievērojot gan valsts, gan pašvaldības attīstības plānošanas dokumentos noteikto, kā arī to, ka VES radītās ietekmes pieļaujamība ir izvērtējama konkrētās ieceres līmenī IVN procesā. Ja ir konstatējams, ka noteiktās teritorijās industriāla mēroga VES nav saderīgas ar vietas funkciju, ainavu, lauksaimniecisko izmantošanu vai iedzīvotāju dzīves kvalitāti, norādīt argumentētu pamatojumu.  [29:  skat. Satversmes tiesas 2011. gada 3. maija sprieduma lietā Nr. 2010-54-03 10.1. apakšpunktu.] 

	Par vēja parka “Augšdaugava” būvniecības ierobežojumiem sniegts skaidrojums
Vēja parku “Augšdaugava” teritorijas lielākajā daļā vēja parka būvniecība nav ierobežota. Ierobežojumi vēja elektrostaciju balstu izvietošanai ir TIN5 Ainaviski vērtīgajā teritorijā Daugavas ainavu telpā un TIN12 teritorijās ap Upenieku un Jersikas ciemiem, kur ciemu apkārtnē ir izvietojas viensētas, atpūtai iecienītais Jersikas ezers.
Skatīt arī Atzinuma 2. un 9. komentāru.

